**VÁLLALKOZÁSI SZERZŐDÉS**

mely létrejött egyrészről

Név: **GRABARICS Kft.**

Cím: 1053 Budapest, Reáltanoda u. 5.

Tel.: +36 1 266 0168

Fax: +36 25 283 541

E-mail: hanuska.sandor@grabarics.hu

Adószám: 11106485-2-41

Képviseli: Karacs László ügyvezető

(továbbiakban Megrendelő)

másrészről a

Név:

Cím:

Adószám:

Bankszámlaszám:

Telefon:

Telefax:

E-mail:

Cégjegyzékszám:

Képviseli:

(továbbiakban Vállalkozó)

között a mai napon az alábbiakban meghatározott feltételekkel.

**I.**

#### Előzmények

1. Grabarics Kft. a jelen beruházás tárgyában közbeszerzési eljárást folytatott le, melynek nyertese a Vállalkozó.
2. Szerződő Felek rögzítik, hogy a Szerződést a közbeszerzésekről szóló 2015. évi CXLIII. törvény (Kbt.) alapján, a fent hivatkozott közbeszerzési eljárásra tekintettel írják alá.

**II.**

#### A Szerződés dokumentumai

1. A szavaknak és kifejezéseknek ebben a Vállalkozói Szerződésben ugyanaz a jelentésük, mint a vonatkozó Ajánlattételi Felhívásban és Dokumentációban.

2. A következő megállapodásokat és nyilatkozatokat úgy kell tekinteni, mint amelyek a jelen Vállalkozói Szerződés elválaszthatatlan részét képező dokumentumok, amelyek együtt olvasandók és értelmezendők, nevezetesen:

1. a jelen Vállalkozási Szerződés,
2. az Ajánlattételi Felhívás és Dokumentáció (bele értve a kiviteli tervdokumentációt is),
3. az Ajánlat, a beárazott mennyiség kimutatásokkal és a tételek tartalmával (tételes költségvetés)
4. Írásbeli összegezés az eljárásról,
5. a közbeszerzési eljárás során tett nyilatkozatok és dokumentációk,
6. egyéb, a Szerződést alkotó, annak részeként minősített további dokumentumok (a továbbiakban együttesen: Szerződés)

3. A fent említett dokumentumok egymást kiegészítik, és kölcsönösen magyarázzák, de kétértelműség és eltérések esetén a Szerződés értelmezése szempontjából a fenti a)-f) pontok alatti sorrend minősül fontossági sorrendnek, és mindig a sorban előbb álló dokumentumban foglaltak a mértékadók.

**III.**

#### A Szerződés tárgya

1. Szerződő Felek megállapodnak és a Vállalkozó kötelezettséget vállal arra, hogy megvalósítja az alábbiakban meghatározott tárgyú munkákat (a továbbiakban: Projektet), s a jótállási/garanciális/szavatossági kötelezettségeinek eleget tesz minden tekintetben, a Szerződés előírásainak megfelelően.

*2. A szerződés tárgya*: **A GRABARICS KFT termelési kapacitásának bővítése Hevesen című és GINOP-1.2.1-16-2017-01058 azonosító számú projektben foglalt építési beruházás kivitelezése** (építési beruházás) a Vállalkozó közbeszerzési eljárás során benyújtott Ajánlata, az Ajánlattételi Felhívás és a közbeszerzési eljárás Dokumentációjában rögzítettek szerint.

*3. Szerződéses munka általános leírása, teljesítési határidő*:

Az épületegyüttes-telep fő funkciója: betonelemgyár, amely kiegészül a meglévő csarnok nyugati végében berendezendő betonacél megmunkáló üzemrésszel.

Nyertes vállalkozó feladata a meglévő csarnok és a betonkeverő telep adalékanyag tároló depók vasbeton falai között meglévő kétszintes be nem fejezett iroda, szociális és vizesblokk területén a vizesblokkok és szociális blokk fejlesztése.

A nyugati csarnokvégnél bakdaru által bedaruzott területen 1000 m2 új térbeton burkolatú és 2000 m2 új tömörített zúzottkő anyagú szabadtéri tárolóterület létesül.

A meglévő csarnok elektromos rendszere korszerűsítésre kerül az új (nem a kivitelező által szállítandó) berendezések igényének megfelelően.

Az szociális és vizesblokkok elektromos és gépészeti berendezései /hűtés-fűtés/ kiépítésre kerülnek. Kialakítandó új helyiségek a földszinten: lépcsőház, közlekedő, előtér-mosdó, pissoir, férfi és női wc; az emeleten: három öltöző, egy közlekedő folyosó, férfi-női wc helyiségek, pissoir, előtér-mosdó, zuhanyozó.

A beruházás nem építési engedély köteles.

A teljesítés helye: 3360 Heves, 0941/2 hrsz

Főbb mennyiségek:

Új térburkolat: 1000 m2

Új zúzottkő burkolat: 2000 m2

Új vizesblokk a földszinten: ~ 27,75 m2

Új szociális blokk és vizesblokk az emeleten: ~ 117,57 m2

A beruházás az alábbi támogatás keretében valósul meg:

Gazdaságfejlesztési és Innovációs Operatív Program (GINOP) keretén

belül „Mikro-, kis- és középvállalkozások termelési kapacitásainak bővítése” tárgyú pályázati felhívás

Projekt azonosító szám: GINOP-1.2.1-16-2017-01058

Projekt megnevezése: A GRABARICS KFT termelési kapacitásának bővítése Hevesen

A teljesítés határideje**:** 2018. október 15.

**IV.**

#### A Vállalkozó nyilatkozatai, feladatai és kötelezettségei

1. Vállalkozó kötelezi magát, hogy a Projektet szerződésszerűen, teljes körűen, műszakilag és minőségileg kifogástalan kivitelben, a műszaki előírásoknak, a vonatkozó magyar előírásoknak, műszaki szabályoknak és szabványoknak, a technika mai állásának megfelelően I. osztályú minőségben, határidőben elkészíti.

2. Amennyiben valamely megvalósult szerkezet, szerelés, építményrész minősége nem elégíti ki a fent leírtakat, Megrendelő kizárólagos joga eldönteni, hogy a csökkentett értékű, illetve csökkentett osztályú munkát a megfelelően csökkentett értéken elfogadja, vagy ragaszkodik az újraépítéshez. Újraépítés miatti késedelem esetén késedelmi kötbér jár.

3. Vállalkozó kijelenti, hogy a Szerződés elválaszthatatlan részét képező dokumentumokat és a Megrendelő által a rendelkezésére bocsátott egyéb dokumentumokat is ellenőrizte.

1. Vállalkozó a Vállalkozási Szerződés aláírásával akként nyilatkozik, hogy a Szerződés elválaszthatatlan részét képező dokumentumokat és a Megrendelő által a rendelkezésére bocsátott egyéb dokumentumokat, mint szakvállalat saját felelősségére ellenőrizte, az azokban foglalt tényeket, előírásokat ismeri. Vállalkozó a Szerződéses (Ajánlati) Árat ezen információk figyelembevételével, kellően nagy szakmai tapasztalatára alapozva és az építési helyszín és a körülmények ismeretében állapította meg. Vállalkozó a Projekt funkciójának, céljainak megfelelő és rendeltetésszerű használatához, a teljes körű megvalósításhoz, zavartalanul használható állapotához szükséges kivitelezési munkákat kalkulálni tudta, és a műszaki és igényszintbeli bizonytalanságokat is figyelembe vette.
2. Vállalkozó kijelenti, hogy a Szerződéses Ár fix átalánydíj. Vállalkozó a Szerződéses Árért teljes körűen (ideértve az esetleg felmerülő többlet- és a Szerződés teljes körű megvalósításához szükséges munkákat is – kivéve a jogos pótmunkát) vállalkozik a Projekt megvalósítására, valamint az egyéb szerződéses kötelezettségek teljesítésére.
3. A Szerződéses Ár magában foglalja azt az esetlegesen bekövetkező árkülönbözetet, amely a Szerződés aláírását megelőzően az ajánlatadásra átadott dokumentáció alapján kalkulált beruházási összköltség, illetve a megvalósításra kerülő beruházás összköltsége közötti eltérés összege.
4. A munkák mennyiségeit tételenkénti bontásban a beárazott mennyiség-kimutatás (tételes költségvetés) tartalmazza.
5. A beárazott mennyiség-kimutatásban szereplő, a tételhez tartozó árak vagy egységárak - amely árak és egységárak ÁFA (Általános Forgalmi Adó) nélkül kerültek megállapításra - tartalmaznak minden egyéb esetlegesen felmerülő járulékos költséget (anyag, bér, gép, közterület igénybevétel, felvonulási- és ideiglenes melléklétesítmények, lőszer- és robbanószer mentesítés, állványok, segédszerkezetek, zsaluzatok, szállítás és szállító útvonalak állagmegóvása, karbantartása, tisztítása, pormentesítése, ellenőrző mérések és vizsgálatok, mintavételek, minősítések, minősítés tanúsítások, segédanyagok, lerakóhelyi díjak, forgalomterelések, kitűzések, a megvalósításhoz szükséges hatósági és egyéb engedélyek, közmű-nyilvántartási adatszolgáltatások, szakhatósági felügyeleti díjak, a munkavállalók védelmére és a munkafeltételekre vonatkozó, a Vállalkozó kérelmére indított tájékoztatással kapcsolatos díjak, a beruházás ideiglenes részeinek tervezése, szabadalmi díjak, biztonságtechnikai előírások miatt felmerülő költségek, bármilyen bérleti és biztosítási díj, a „komplex akadálymentesítés” teljes körű végrehajtása költségei, bankgaranciák és biztosítások költségei stb.), továbbá minden vámot, adót és egyéb illetéket (kivéve az ÁFA-t), amit a Vállalkozónak a Szerződés alapján vagy bármely más okból kell fizetnie.
6. Vállalkozó kötelezettséget vállal a szolgáltatás teljességéért és hiánytalanságáért főleg azon tételek esetében, melyek nincsenek előírva a dokumentációban, viszont a szakmai szokások és a technika mai állása szerint hozzátartoznak a szerződéses feladatai és kötelezettségei, a Projekt kifogástalan, teljes körű kivitelezéséhez és a Vállalkozót terhelő egyéb szerződéses kötelezettségek teljesítéséhez.
7. Vállalkozónak a 275/2013. (VII.16) számú Kormányrendelet szerint szükséges az építménybe beépítésre kerülő termékek teljesítményének igazolása.
8. Az építőipari kivitelezés során keletkező hulladékok – engedéllyel rendelkező kezelőhöz történő – elszállítása a Vállalkozó kötelezettsége.

4. Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza.

5. Vállalja, hogy a kivitelezési munkákat napi szinten irányító építésvezetőként felsőfokú szakirányú építőipari végzettségű szakembert alkalmaz: Igen / nem

**V.**

#### A Szerződés biztosítékai

1. Késedelmi kötbér:

1. Ha a Vállalkozó elmulasztaná, hogy befejezze a teljes Projekt megvalósítását a Szerződésben rögzített rész- és véghatáridőre, akkor 100.000 Ft/késedelmes nap késedelmi kötbért köteles fizetni a késedelem minden naptári napja után, amely eltelik a vonatkozó befejezési határidő és tényleges befejezési időpont (műszaki átadás átvételi eljárás sikeres lezárásának napja) között. Késedelmi kötbér mértéke összesen legfeljebb a nettó vállalkozási ár 20 %-a.

2. Meghiúsulási kötbér:

1. Meghiúsulási kötbér: A Vállalkozónak felróható lehetetlenülés, a Vállalkozó által a teljesítés jogos ok nélküli megtagadása és a Vállalkozó felróható magatartása miatt a Megrendelő által jogszerűen gyakorolt elállás, felmondás (meghiúsulás) esetén a Vállalkozó kötbér és kártérítési felelősséggel tartozik. Meghiúsulási kötbér mértéke a meghiúsult munkarész nettó értékének 20 %-a, mely azonban összesen nem lehet több, mint a nettó teljes vállalkozói ár 5 %-a.

3. Jótállás:

1. Az elkészült műre a Vállalkozó a szavatossági (alkalmassági) időn belül a befejezését követően …. hónap teljes körű jótállást vállal.

4. Vállalkozó köteles felelősségbiztosítási szerződést kötni, vagy a meglévő felelősségbiztosítását kiterjeszteni, módosítani a 322/2015. (X. 30.) Korm. rendelet 26. §-a alapján a jelen szerződés aláírásának időpontjáig és a szerződés teljes hatálya alatt mindvégig fenntartani, azokat bemutatni a Megrendelő részére. A felelősségbiztosításnak ki kell terjednie a jelen szerződésben foglalt építési munkálatokra (projektre), valamint a kapcsolatos anyagokra és felvonulási / munkaterületre, s a káronkénti kifizetési limit összegnek el kell érnie a vállalkozási díj nettó értékének 30 %-át.

**VI.**

#### Megrendelő kötelezettségei

1. A Megrendelő ezennel vállalja, hogy a Projekt kivitelezése, megvalósítása és a Vállalkozó jótállási (garanciális) / szavatossági kötelezettségvállalása teljesítése esetén a Szerződésben előírt időpontokban és módon megfizeti a Vállalkozónak a szerződéses Vállalkozási Árat, mint fix átalányárat. Megrendelő nyilatkozik arra vonatkozóan, hogy a szerződésben meghatározott építőipari kivitelezési tevékenység ellenértékének pénzügyi fedezetével rendelkezik.

2. Munkaterület átadása:

A Megrendelő a munkaterületet a szerződéskötést követő 10 munkanapon belül átadja, amennyiben azt Vállalkozó igényli. A munkaterület átadás napján a Felek az építési naplót megnyitják.

**VII.**

**Vállalkozási díj, fizetési feltételek**

1. A vállalkozói (szerződéses / ajánlati) ár a befejezési határidőre prognosztizált bekerülési költség, mely tartalmazza a műszaki tartalom megvalósításához szükséges kivitelezési munkák teljes költségét, beleértve a megvalósításra vonatkozó valamennyi járulékos munkát és annak díját, az egyéb járulékos költségeket, a megvalósítással kapcsolatos – adott esetben felmerülő – valamennyi adót, díjat, egyéb költséget:

|  |  |
| --- | --- |
| **Nettó vállalkozási díj (HUF):** | .- Ft + ÁFA |

Azaz nettó Forint + ÁFA egyösszegű átalányár.

2. Számlázásra, fizetési feltételekre vonatkozó előírások:

A beruházás a Gazdaságfejlesztési és Innovációs Operatív Program keretében támogatásban részesült, így a szerződés finanszírozása az Európai Unió, a Magyar Állami Költségvetés, valamint A Megrendelő forrásaiból történik.

Támogatás mértéke az elszámolható költségek vonatkozásában 50,000000 %. Finanszírozás módja a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet szerinti utófinanszírozás.

Megrendelő a Kbt. 135. § (7)-(8) bekezdése alapján a szerződésben foglalt - tartalékkeret és általános forgalmi adó nélkül számított - teljes ellenszolgáltatás legfeljebb 30 %-ának megfelelő összegű előleg igénybevételének lehetőségét biztosítja.

Számlázás: legfeljebb 4 db részszámla (ide értve a végszámlát is) nyújtható be.

A részszámla összege legfeljebb az adott %-os készültségi szint mértékét érheti el. Az előleg felhasználását a végszámlában kell elszámolni, amennyiben Vállalkozó előleget vett igénybe. A végszámla mértéke nem lehet kevesebb az igénybe vett előleg mértéke + a vállalkozási díj 10 %-a.

Megrendelő a Vállalkozó által teljesítés igazolás birtokában szabályszerűen kiállított és eljuttatott számlát átutalással egyenlíti ki, figyelemmel a Ptk. 6:130. § (1)-(2) és a közbeszerzésekről szóló 2015. évi CXLIII. törvény 135. § (3), (5) bekezdésére is. Fizetési határidő 30 nap.

Amennyiben Vállalkozó a teljesítéshez alvállalkozót vesz igénybe - a Ptk. 6:130. § (1)-(2) bekezdésétől eltérően -, az ellenszolgáltatás teljesítése a 322/2015. (X. 30.) Korm. rendelet 32/A. § szerint történik a következő szabályok szerint:

a) a Vállalkozók legkésőbb a teljesítés elismerésének időpontjáig kötelesek nyilatkozatot tenni az ajánlatkérőnek, hogy közülük melyik mekkora összegre jogosult az ellenszolgáltatásból;

b) az összes Vállalkozó legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;

c) a Vállalkozók mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint a vállalkozói teljesítés mértékét;

d) a c) pont szerint a számlában feltüntetett alvállalkozói teljesítés ellenértékét Megrendelő − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja a Vállalkozóknak;

e) a Vállalkozók haladéktalanul kiegyenlíti az alvállalkozók számláit, vagy az adózás rendjéről szóló 2003. évi XCII. törvény (a továbbiakban: Art.) 36/A. § (3) bekezdése szerint azt vagy annak egy részét visszatartja, illetve az alvállalkozóval kötött szerződésben foglaltak szerint az alvállalkozói díj egy részét visszatartja;

f) a Vállalkozók átadják az e) pont szerinti átutalások igazolásainak másolatait vagy az alvállalkozó köztartozást mutató együttes adóigazolásának másolatát a Megrendelőnek (annak érdekében, hogy a Megrendelő fél megállapíthassa, hogy a Vállalkozó jogszerűen nem fizette ki a teljes összeget az alvállalkozónak);

g) a Vállalkozók által benyújtott számlában megjelölt, fővállalkozói teljesítés ellenértékét a Megrendelő − európai uniós támogatás esetén szállítói kifizetés során a kifizetésre köteles szervezet − tizenöt napon belül átutalja a Vállalkozóknak, ha ők az alvállalkozókkal szembeni fizetési kötelezettségüket az Art. 36/A. §-ára is tekintettel teljesítették;

h) ha a Vállalkozók valamelyike az e) vagy az f) pont szerinti kötelezettségét nem teljesíti, az ellenszolgáltatás fennmaradó részét a Megrendelő (vagy a kifizetésre köteles szervezet) őrzi, és az akkor illeti meg a Vállalkozót, ha a Megrendelő részére igazolja, hogy az e) vagy az f) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult a Vállalkozó által a b) pont szerint bejelentett összegre vagy annak egy részére.

Jelen szerződés átalányáras elszámolású. Az ajánlattétel, az elszámolás, a szerződéskötés és a kifizetés pénzneme a magyar forint.

Megrendelő fizetési késedelme esetén Vállalkozónak jogában áll késedelmi kamatot felszámítani, melynek mértéke a Ptk. 6:155. §-ában foglaltak szerinti mértékű. A kamatszámítás alapja a késedelmesen kifizetett ellenérték. A Vállalkozónak felróható okból hibásan vagy késedelmesen kiállított és beérkezett számla vonatkozásában azonban a Megrendelőt kamatfizetési kötelezettség nem terheli!

A Vállalkozó tudomásul veszi, hogy a számla benyújtása és kiegyenlítése során az adózás rendjéről szóló 2003. évi XCII. törvény (Art.) 36/A. § rendelkezéseit mind a Vállalkozó, mind az alvállalkozók esetében alkalmazni kell. Ennek megfelelően a havonta nettó módon számított 200.000,- (kettőszázezer) forintot meghaladó kifizetésnél Megrendelő abban az esetben fizethet, ha a Vállalkozó bemutat, átad vagy megküld a tényleges kifizetés időpontjától számított 30 (harminc) napnál nem régebbi nemlegesnek minősülő együttes adóigazolást, vagy a Vállalkozó a kifizetés időpontjában szerepel a köztartozásmentes adózói adatbázisban.

A fenti eljárásrend valamennyi részteljesítés / kifizetés vonatkozásában alkalmazásra kerül.

3. A számlát el kell látni mindazon dokumentumokkal, melyet a Műszaki Ellenőr előzetesen előír.

4. A végszámlát a létesítmények 100 %-os műszaki készültségekor, a műszaki átadás-átvételi eljárás sikeres lezárását követően, befejezés igazolás rendelkezésre állásakor kell benyújtani a Műszaki Ellenőrnek.

1. A befejezés igazolás feltétele a sikeres műszaki átadás-átvétel és a felvonulási terület rendeltetés szerinti visszaszolgáltatása.
2. A Vállalkozónak a számlát el kell látnia a részleteket tartalmazó dokumentumokkal olyan formában, ahogyan azt a Műszaki Ellenőr előírja, amelyek igazolják: a szerződésszerűen elvégzett összes munka végső (teljes) értékét a Hiánypótlási Igazolásban rögzített időpontig, a Műszaki Ellenőr felmérése és jóváhagyása alapján.
3. Amennyiben a számlát a Műszaki Ellenőr nem kifogásolja, úgy azt a Műszaki Ellenőr 5 napon belül igazolja és a Megrendelőnek megküldi.
4. Amennyiben a Műszaki Ellenőr nem ért egyet vagy nem tudja igazolni a számlát, akkor további 5 nap időtartamon belül a Megrendelővel és a Vállalkozóval közös egyeztetéseken kell tisztáznia a vita tárgyát. Megegyezés hiánya esetén a Vállalkozó köteles a Megrendelő által jóváhagyott Műszaki Ellenőri utasítás szerint a számlát összeállítani és 5 napon belül a Műszaki Ellenőrnek megküldeni, aki azt 5 napon belül igazolja és a Megrendelőnek megküldi. A Vállalkozónak jogában áll, hogy a Műszaki Ellenőr által el nem ismert követeléseiről egy külön számlát állítson ki és legkésőbb a Végszámlával egyidőben benyújtsa azt a Műszaki Ellenőrnek, aki azt az igazolás megtagadásának indokolásával 5 napon belül továbbítja a Megrendelőnek. Ha a Megrendelő a jelen Vállalkozói Szerződésben írt határidőn belül nem egyenlíti ki az ilyen számlán szereplő követelést, akkor a Vállalkozó a bírósághoz fordulhat.
5. **A Végszámla benyújtásakor a Vállalkozó köteles a Megrendelőnek átadni** – egy másolati példánnyal a Műszaki Ellenőr részére is – **egy írásbeli nyilatkozatot, amelyben megerősíti, hogy a Végszámla összege tartalmazza a teljes körű végelszámolást, amely a Szerződésből eredően a Vállalkozó számára esedékes**.

5. A számlák kiegyenlítése az alábbi bankszámlára történik:

6. A szerződésnek megfelelően benyújtott végszámla elfogadása kizárja az utólagos pénzügyi követeléseket.

**VIII.**

#### Vegyes és záró rendelkezések

1. Ellenőrzések és vizsgálatok

1. Megrendelőnek vagy megbízottjának jogában áll megvizsgálni a beépített anyagokat és berendezési tárgyakat, hogy azok megfelelnek-e a szerződésben foglalt feltételeknek.
2. Amennyiben a megvizsgált termékek nem felelnek meg a műszaki feltételeknek, úgy a Megrendelő azokat visszautasíthatja, és a Vállalkozó köteles térítésmentesen vagy kicserélni a visszautasított termékeket, vagy megtenni a szükséges módosításokat, hogy a termékek / kivitelezés megfeleljenek a műszaki feltételeknek.

2. Többletmunka és pótmunka

I. Többletmunka

1. A többletmunkát, így különösen a műszaki szükségességből felmerült munkát, nem az újabb megrendelői igény okozza, hanem az, hogy a Vállalkozó nem mérte fel kellően az elvégzendő munkák nagyságrendjét, azaz a rendeltetésszerű, szerződésszerű teljesítéshez szükséges munkatételeket és ezek költségigényét. Ha a munka a szerződésben vagy az annak alapját képező bármely dokumentációban, ide értve a tervdokumentációt, szakhatósági előírást, szakvéleményt, tűzvédelmi leírást, stb. szerepelt, úgy a munkavégzés abból műszakilag következett és azt a Vállalkozónak saját költségére kell elvégeznie többletmunkaként.

A Ptk. alapján a műszaki szükségességből, illetve a rendeltetésszerű és biztonságos használathoz szükséges munka a többletmunka körébe tartozik.

1. A fenti általános szabály alkalmazása alól kivételt képez, s a tervben nem szereplő, műszaki szükségességből felmerülő munka díja az átalánydíjon felül kivételesen érvényesíthető, ha a munka felmerülésének kockázatával a kivitelező az eset körülményeire, a munka természetére, nagyságrendjére és költségvonzatára tekintettel, a díj meghatározásakor előzetesen, kellő gondosság mellet nem számíthatott.

II. Pótmunka

Pótmunkának minősül -  a szerződés megkötése utáni pótlólagos Megrendelői igény alapján felmerülő - azon utólag megrendelt, különösen tervmódosítás miatt szükségessé váló munka, amelyet a Vállalkozó köteles elvégezni, feltéve, hogy annak elvégzése nem teszi feladatát aránytalanabbul terhesebbé.

Pótmunka elvégzéséért Vállalkozó ellenszolgáltatásra jogosult, kivéve ha azt Megrendelő előzetesen írásban nem rendelte meg. Az építési naplóba történő pótmunka igény bejegyzés nem minősül Megrendelő általi megrendelésnek. A Megrendelő az előzetes írásos megrendelése nélkül elvégzett pótmunkáért nem fizet.

3. Kapcsolattartás

(1) A szerződést érintő kérdésekben a kapcsolattartás módja kizárólag cégszerűen aláírt levél, vagy okirat, egyéb esetekben a kapcsolattartás az Építési Naplón keresztül történik.

Az Építési Naplóba bejegyzésre jogosult személyek

(A.) Vállalkozó részéről (felelős műszaki vezető):

Név:

Cím:

Telefon:

Nyilvántartási szám:

(B.) Megrendelő részéről (műszaki ellenőr):

Név:

Cím:

Telefon:

Nyilvántartási szám:

Az intézkedésre még jogosult személyek adatait a felek, az építési naplóban rögzítik!

4. Biztonság

Vállalkozó felelős a helyszínen végzett minden tevékenység biztonságáért és harmadik személy részére okozott kárért is. A Vállalkozó köteles a dolgozóit a munkavégzés elkezdése előtt kioktatni a helyszínre és a munkafolyamatokra vonatkozó Magyar szabvány által előírt munkavédelmi és tűzrendészeti előírásokról, és azokat dolgozóival folyamatosan betartatni. Megrendelő az alvállalkozóit is köteles ezen kötelezettségek betartására felhívni.

5. Egyéb megállapodások

* 1. A használatbavételi engedélyt Megrendelő kéri meg, azzal, hogy a használatbavételi engedély megszerzéséhez szükséges, Vállalkozó által beszerezhető, általa biztosítható hiánytalan dokumentáció átadásának legkésőbbi napja megegyezik a hiány- és hibamentes műszaki átadás-átvétel napjával, azzal, hogy a már korábban rendelkezésre álló iratokat a Vállalkozó folyamatosan rendelkezésre bocsátja.
  2. Vállalkozó köteles a munkáját úgy végezni, hogy mindazon meglévő szerkezeteknek, beépített anyagoknak és kiépített környezeteknek az átalakítással nem érintett részeit, elemit megóvja és azokban semmiféle kárt ne okozzon.
  3. A Vállalkozó kötelessége biztosítani az összes eszköze és vagyontárgya megőrzését, az azokban bekövetkező hiány vagy kár veszélyét Vállalkozó viseli, kivéve a Megrendelő külön őrzött ingóságait.
  4. A vállalkozási munkák kivitelezése alatt Vállalkozónak kötelessége az építkezés területét tisztán tartani, a munkákból adódó minden felesleges anyagot és hulladékot a kijelölt, elkülönített helyen, konténerben tárolni, és időben elszállítani. Vállalkozó kötelessége a környezetvédelmi előírások betartása.
  5. A vállalkozási munkálatok teljesítésével egy időben a Vállalkozónak kötelessége megtisztítani a területet, el kell szállítani az ott lévő, a tevékenységből származó – illetve azzal összefüggésben keletkezett – felesleges anyagokat, hulladékot, mindenféle ideiglenes építményt. Az egész helyszínt tisztán és rendeltetésszerűen használatra alkalmas állapotban kell átadni.
  6. Felek a szerződés teljesítése folyamán kötelesek együttműködni és egymást minden olyan körülményről értesíteni, ami a szerződés szerinti teljesítéssel kapcsolatos, különösen az ütemes teljesítést akadályozó, vagy a költségeket befolyásoló körülményekkel kapcsolatban.
  7. Megrendelő megszüntetheti a szerződést részben vagy egészében minden jogi eljárás és következmény nélkül, ha a Vállalkozó csődbe megy, vagy csődeljárási/felszámolási bírósági határozat következtében elveszti rendelkezési jogait.
  8. A Megrendelő jogosult a szerződést részben vagy egészben a jövőre nézve megszüntetni, amennyiben a Vállalkozó súlyos szerződésszegést követ el. A Megrendelő súlyos szerződésszegésnek minősíti különösen:

- ha a Vállalkozó olyan munkát végez, amely nem elégíti ki a szerződés követelményeit;

- ha a Vállalkozó munkavállalói, illetve alvállalkozóinak munkavállalói nem felelnek meg a törvényi előírásoknak;

- ha Vállalkozó késedelme okán a fizetendő késedelmi kötbér, vagy hibás teljesítése miatt a hibás teljesítési kötbér összértéke eléri a felső határt.

A Vállalkozó kötelezettséget vállal arra, hogy Megrendelőt haladéktalanul, de maximum 8 napon belül értesíti abban az esetben, ha a jelen megállapodás maradéktalan teljesítése előtt végelszámolás alá kerül, ellene, csőd-, felszámolási-, illetve végrehajtási eljárás indul. E kötelezettség elmulasztását a Megrendelő súlyos szerződésszegésnek tekinti.

A Vállalkozó ugyancsak haladéktalanul, de maximum 8 napon belül köteles a Megrendelőt értesíteni, ha a jelen megállapodás maradéktalan teljesítését megelőzően a Vállalkozó képviseleti jog változásra, tagváltozásra, illetve utódlásra, a jogok és kötelezettségek átruházására, átszállására, továbbá átalakulásra (egyesülés, szétválás) kerül sor. A Vállalkozó felelős az értesítés elmulasztásából eredő kárért. E kötelezettség elmulasztását a Megrendelő súlyos szerződésszegésnek tekinti.

* 1. Mulasztás miatti szerződés megszüntetése után a Vállalkozó kötelessége:
* az addig végzett teljesítések szerződésszerű pénzügyi elszámolásának azonnali összeállítása, számlázása;
* azonnal beszüntetni a munkát az értesítésben közölt napon és terjedelemben;
* nem adhat ki további vásárlási megrendeléseket, vagy szerződéseket a beszüntetett munka végrehajtásával kapcsolatban;
* minden anyag, felszerelés, berendezés és dolog leltározása, karbantartása és átadás a Megrendelőnek, melyeket a Vállalkozó szállított, vagy a Megrendelő biztosított a munka végzéséhez;
* együttműködés a Megrendelővel az információ átadásban és a félbehagyott munkák elrendezésében, így mérsékelve a károkat;
* a Megrendelő egyéb ésszerű kérésének kielégítése a félbeszakított munkával kapcsolatban;
* továbbra is a szerződés feltételei szerint eljárni a munka olyan részein, amelyekre nem vonatkozik a megszüntetés.

6. Képviselet

Jelen Szerződést aláíró személyek kijelentik, hogy a szerződő félként megjelölt szervezet képviseletére teljes jogkörrel rendelkeznek. Felek a szerződés ideje alatt folyamatosan biztosítják a felelős képviselők közreműködését a szerződéssel kapcsolatos kérdésekben.

7. Jelen Szerződést, annak tartalmát a Szerződő Felek a jogszabályban meghatározott feltételek esetén és a jogszabály rendelkezései szerinti mértékben jogosultak nyilvánosságra vagy harmadik személy, illetve hatóság tudomására hozni.

8. Felek rögzítik, hogy a hatályos jogszabályok alapján - mivel a Szerződés szerinti díj forrása részben hazai költségvetésből származó pénzeszköz – a Szerződés azon adatai, amelynek a megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.

9. A Szerződésben nem szabályozott kérdésekben a magyar jog, így különösen a Ptk. és a Kbt., valamint a Szerződő Felek jogviszonyára vonatkozó jogszabályok, szabványok és más, egyéb kötelező erejű rendelkezések irányadók.

10. Szerződő Felek kifejezetten rögzítik, hogy amennyiben a Szerződés bármely kikötése érvénytelennek vagy hatálytalannak bizonyulna, az a Szerződés egyéb rendelkezéseit nem érinti. Szerződő Felek megállapodnak, hogy amennyiben az érvénytelenség, hatálytalanság okát orvosolni lehet, úgy mindent megtesznek az adott szerződésrész érvényben, illetve hatályban tartása érdekében, illetve azt olyan érvényes vagy hatályos rendelkezéssel pótolják, amely a legjobban megfelel az adott szerződésrész szellemének és gazdasági célkitűzéseinek. A szerződő Fél nem köteles e pontban meghatározott célkitűzés érvényesítésére, ha súlyos szerződésszegés miatt a szerződés fennmaradása már nem áll a szerződő Fél érdekében.

11. A Vállalkozó feladatát saját maga által és/vagy a Szerződés rendelkezései szerint alvállalkozó(k) bevonásával köteles teljesíteni. A Vállalkozó alvállalkozó(k) bevonása esetén is teljes körűen és közvetlenül felelős a Szerződésben foglalt kötelezettségek teljesítéséért. A Vállalkozó jótáll azért, hogy a bevont alvállalkozó, szervezet rendelkezik minden olyan képesítéssel, engedéllyel és jogosítvánnyal, amellyel a Vállalkozó maga is rendelkezik és/vagy amely a Szerződés szerinti feladatai teljesítéséhez szükséges.

12. A Szerződés és dokumentumai magyar nyelven készülnek. A Szerződés megkötése után az ügyvitel, a Műszaki Ellenőr és a felek közötti együttműködés nyelve a magyar nyelv, beleértve különösen a vitás ügyek rendezését, a napi ügyeket (tervek, jóváhagyások, technológiai leírások, építési naplók, felmérési naplók, számlák, jegyzőkönyvek) és minden egyéb iratot és nyilatkozatot.

13. Megrendelő előírja Vállalkozó számára, hogy a kivitelezés során a munkaszervezést oly módon végezze el, hogy szállítási igényeket minimalizálja, az anyagszállítási útvonalakat optimalizálja környezetvédelmi szempontok érvényesítése érdekében. Vállalkozónak törekednie kell az építés ideiglenes helyigényének és hatásterületének tudatos minimalizálására.

14. A teljesítés során keletkező, a szerzői jogi védelem alá eső alkotáson a Megrendelő területi korlátozás nélküli, kizárólagos és harmadik személynek átadható felhasználási jogot szerez.

15. A felek csak akkor módosíthatják írásban a szerződést, ha a hatályos közbeszerzésekről szóló törvényben foglalt szerződés módosításra vonatkozó előírások azt jogszerűen lehetővé teszik.

16. Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak.

17. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

18. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

19. Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a jelen szerződés 19. pontja szerinti ügyletekről a Megrendelőt haladéktalanul értesíti.

20. A 17-18. pont szerinti felmondás esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

21. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

22. Vitás kérdések

Vitás kérdések rendezésében a Felek egyezségre törekednek és megkísérlik vitáikat egyeztetés, egyezkedés segítségével rendezni. Felek a szerződéses jogviszonyukból keletkező vitájuk rendezése érdekében igénybe vesznek mediátori közreműködést, illetve jogvitájukat állandó választott bíróság elé terjesztik.

A Felek vállalják, hogy csupán akkor fordulnak bírósághoz, ha a tárgyalás, vagy békéltetés nem vezetett eredményre. A szerződő Fél nem köteles e pontban meghatározott célkitűzés érvényesítésére, ha súlyos szerződésszegés miatt a szerződés fennmaradása már áll a szerződő Fél érdekében.

A szerződő felek képviselői a jelen, 14 számozott oldalból és mellékletekből álló Szerződést, mint akaratukkal minden esetben megegyezőt, közös elolvasás és értelmezés után helybenhagyólag írták alá.

**Melléklet:**

1. sz. melléklet: Építés-szerelési felelősségbiztosítási kötvény

Budapest, 2018. ………………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Megrendelő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Vállalkozó** |